CELEX: 62005TN0365
Language: sk
Date: 2005-09-26 00:00:00
Title: Vec T-365/05: Žaloba podaná  26. septembra 2005  – Mische/Parlament

10.12.2005   
            
            
               SK
            
            
               Úradný vestník Európskej únie
            
            
               C 315/15
            
         Žaloba podaná 26. septembra 2005 – Mische/Parlament
   (Vec T-365/05)
   (2005/C 315/28)
   Jazyk konania: angličtina
   Účastníci konania
   
      Žalobca: Harald Mische (Brusel, Belgicko) (v zastúpení: G. Vandersanden, L. Levi, advokáti)
   
      Žalovaný: Európsky Parlament
   Návrhy žalobcu
   
               —
            
            
               nariadiť zrušenie zaradenia uvedeného v rozhodnutí o vymenovaní prijatom orgánom povereným menovaním 4. októbra 2004, ktoré malo nadobudnúť účinnosť 16. novembra a týkalo sa zaradenia žalobcu pri jeho prijatí do DG Hospodárska súťaž ako „služobne mladšieho právnika“ do kategórie A*, platovej triedy 6, platového stupňa 1, a obnoviť všetky jeho práva vyplývajúce z jeho zákonného a riadneho zamestnania, teda zákonného a riadneho zaradenia od 16. novembra 2004, čomu zodpovedá zaradenie minimálne do platovej triedy A7/3 (platné od 1. novembra 2003) alebo do jej ekvivalentu v zmysle článkov 1-11 prílohy XIII Služobného poriadku (A*8/3),
            
         
               —
            
            
               priznať náhradu škody a (i) úrokov z omeškania, náhrady za zásah do služobného postupu žalobcu a (ii) inej škody vo forme zákonnej a správnej mzdy, najmä uplatnením prechodného ustanovenia článku 21 prílohy XIII Služobného poriadku účinného od 1. mája 2004, alebo, alternatívne, nariadiť zníženie príspevkov do dôchodkového systému na základe zásady rovnakej mzdy. Tieto práva budú musieť byť náležite zhodnotené v neskoršom štádiu a v súčasnosti sú dočasne vyjadrené, ex aequo et bono, minimálnou sumou 10 000 eur ročne,
            
         
               —
            
            
               zaviazať Parlament na náhradu trov konania.
            
         Žalobné dôvody a hlavné tvrdenia
   Žalobca je úradník, ktorý bol vymenovaný po nadobudnutí účinnosti nového Služobného poriadku 1. mája 2004, ale ktorý bol uvedený na rezervnom zozname vypracovanom na základe výberového konania, ktoré sa uskutočnilo pred týmto dátumom, a napáda platovú triedu, do ktorej bol zaradený. Opiera sa o rovnaké žalobné dôvody a tvrdenia, ktoré už uviedol vo veci T-288/05 (1).
   
      (1)  Ú. v. EÚ C 229, 17.9.2005, s. 35.